Document ID: /roh_data/filtered/fineweb-2-filterrobots_roh.jsonl.gz/45927

Il Center da sandà Engiadina Bassa (CSEB) spordscha üna vasta paletta da metodas da la terapia cumplementara, da l’euritmia curativa sur la art-terapia fin pro’l bogn a dispersiun d’öli.
L’euritmia curativa es üna terapia da’s mouver cumplessiva da la medicina antroposofica. Ella as drizza a la persuna sco persunalità autonoma e scolescha si’attenziun interna. Ils vocals e consonants da la lingua vegnan transfuormats in movimaints chi’d han ün effet fisiologic-terapeutic. Els vegnan exercitats tenor ordinaziun e mera terapeutica cul paziaint confuorm al stadi da malatia. Lapro pon eir gnir dovrats ritems e tuns. L’euritmia curativa ha ün effet creativ sün process corporals, mentals e spiertals. Las funcziuns vitalas vegnan examinadas, reguladas ed armonisadas, il sistem d’immunità e las forzas autocurativas vegnan inamidats.
Adattà:
La massascha aiurvedica appartegna ad ün dals plü vegls sistems medicinals. Öli specific chod vain strichà oura e struschà aint culs mans, quai s-choda ed equilibrescha.
Adattà:
La massascha tenor Pressel es eir cuntschainta sco massascha da flussiun. Il meidi dr. Simeon Pressel tilla ha sviluppada in basa a la medicina antroposofica. I’s müdan giò massaschas da las chommas e da la crusch cun massaschas da la rain. Il center da l’uman vain inamidà. Per finir vegnan missas vantusas sün las regiuns dal corp massà. Cun quai po gnir ragiunt amo plü profuond ün effet ed üna detensiun.
Adattà in cas da:
Las fricziuns ritmicas ha sviluppà la doctoressa Ita Wegman illa prüma mità dal 20avel tschientiner sün fundamaint da la medicina antroposofica in connex cun la massascha ritmica. Üna fricziun ritmica as distingua tras üna intensità da contact fich precauta, pro la quala il man da la persuna da fricziun tratta il corp cun movimaints da charezza ritmics, pelplü circulants.
Fuormas specialas da las fricziuns ritmicas sun la fricziun da la splemgia, dal gnirom, dal cour, da la vaschia, dal plexus solar e la fricziun da pentagram. Il trattamaint chaschunescha ün sustegn da la funcziun specifica dals organs.
Las fricziuns ritmicas creeschan ün’egualisaziun tanter üna tendenza a la fuorma o üna tendenza a la decumposiziun massa ferma. Las forzas vitalas vegnan inamidadas.
Adattà:
Shiatsu deriva dal Giapun e significha “schmach cul daint”. La fuorma da terapia es fixada illa filosofia e l’igiena tradiziunala da l’ost e’s basa tanter oter sül trattamaint dals chanals d’energia (meridians), i’ls quals cula energia vitala (Ki). Cun ün schmach liger sco eir stendüdas e rotaziuns stimulescha shiatsu las forzas autocurativas ed egualisescha la flussiun energetica aint il corp. Shiatsu güda ad amegldrar l’aigna percepziun, a chattar la calma, a’s regenerar, a tancar energia ed a chattar danövmaing l’equiliber natüral.
Adattà in cas da:
La terapia craniosacrala es üna metoda da trattamaint cumplessiva chi lavura sur ün contact premurus vi dal corp vesti cun las forzas subtilas, immanentas a la biodinamica. Quista terapia corporala sustegna quai chi’d es san, las forzas autocurativas e’l center da l’uman, ha ün effet schlockiant profuond, regenerant e vitalisant. L’abiltà d’autoregulaziun natürala vain promovüda e’l stadi da l’equiliber intern inamidà.
Adattà:
La massascha cun meil es üna veglischma terapia cumplessiva cun medicina natürala d’origen russ e tibetan-chinais. Hoz es ella üna fuorma da terapia in connex cun la apiterapia, dimena cun prodots d’aviöls. L’abiltà da dischintoxicaziun dal corp vain amegldrada, il sistem d’immunità e las forzas autocurativas vegnan inamidats. Las activitats dals organs vegnan stimuladas ed armonisadas. La musculatura vain schlockiada e l’organissem provist cun numerus vitamins, enzims e substanzas mineralas.
Adattà:
Illa art-terapia vegnan applichadas terapeuticamaing intenziunà tecnicas da pitturar, disegnar e plastifichar. Culurs, fuormas, glüm e sumbriva sun perceptiblas. Il paziaint es lapro svess activ. El po percepir a sai stess darcheu sco ün esser fuormativ e creativ e scuvrir seis potenzials sans. Lapro vain schlockià e s-chodà bain l’organissem. Cun la percepziun activa vain promovü e stabilisà l’equiliber corporal e mental-spiertal. Las forzas autocurativas vegnan stimuladas e sustgnüdas.
Adattà:
Il bogn a dispersiun d’öli es gnü sviluppà da Werner Junge e vain applichà illa medicina antroposofica sco fuorma da terapia speciala. Las persunas sun proverbialmaing “plajadas aint” in aua, chod ed öli. Uschè po as fuormar üna cuverta da chalur nüzzaivla chi sustegna il process da guarischun. Persunas chi sun lassas e passas o cha l’organisaziun da chalur da lur agen corp es disturbada, o chi douvran üna stimulaziun da lur metabolissem, profitan specialmaing da quai. L’organissem da chalur vain dürablamaing normalisà ed inamidà, la respiraziun e la circulaziun vegnan armonisadas, il sön vain amegldrà, il sistem d’immunità e las forzas autocurativas vegnan inamidats. Üna part terapeutica importanta dal bogn a dispersiun d’öli es il temp da pos davopro.
Adattà:
In nossa clinica praticheschan eir terapeutas cun label da qualità RME(Register da Medicina Empirica)
Cas d'urgenza 144
Ella/El po ragiundscher da di e da not il servezzan medicinic d’urgenza suot ils nomers seguaints:
Ella/El po ragiundscher suot il nomer 081 861 10 00 da di e da not la staziun d’urgenza da l’ospidal.
Il prossem lö cun defibrillatur (AED) in Engiadina Bassa chatta Ella/El sün nossa survista.